Diari Oficial de la Generalitat Valenciana


Sumari del DOGV 6741, del 26-03-2012 (2012/2860)

RESOLUCIÓ de 28 de febrer de 2012, del conseller de Presidència, per la qual es regula la concessió d'ajudes institucionals a activitats de tipus lúdic o artístic de tradició arrelada en els costums del poble valencià, referents a les fogueres alacantines de Sant Joan per a l'exercici 2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2860


Data del document
:   28-02-2012

Organisme emissor
:   Conselleria de Presidència

Tipus de document
:   Resolució

Descriptors 

:   * ajuda pública

RESOLUCIÓ de 28 de febrer de 2012, del conseller de Presidència, per la qual es regula la concessió d'ajudes institucionals a activitats de tipus lúdic o artístic de tradició arrelada en els costums del poble valencià, referents a les fogueres alacantines de Sant Joan per a l'exercici 2012. [2012/2860]  
La celebració de les tradicionals fogueres alacantines, amb motiu de la festivitat de Sant Joan Baptista, és una de les activitats que reflectixen i projecten amb més singularitat el peculiar tarannà i cultura del poble de la nostra Comunitat, així com el seu sentit lúdic i artístic.  
La Comissió Gerent de les Fogueres és l'organisme al qual, entre altres, competix l'atorgament dels diferents premis i guardons previstos per a les diferents categories de fogueres que anualment es construïxen i planten en els carrers i barris de la ciutat d'Alacant amb motiu de les festes de Sant Joan.  
La Conselleria de Presidència desitja contribuir al major lluïment i consolidació de les tradicionals fogueres amb l'atorgament d'un premi honorífic a l'artista autor de la foguera guanyadora del primer premi de la categoria especial en l'edició de 2012, i un altre a la comissió corresponent, com tradicionalment ha fet en anys anteriors.  
La designació de la foguera guanyadora del premi de referència competix a la Comissió Gestora de les Fogueres.  
En conseqüència, i en virtut de les competències assignades per l'article 3 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, i de les disposicions del Decret 110/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Presidència, i d'acord amb el que establix la Llei d'Hisenda Pública de la Generalitat, Text Refós aprovat pel Decret Legislatiu de 26 de juny de 1991, del Consell, es dicta la següent resolució:  
  
Primera  
La Conselleria de Presidència atorgarà els Premis President de la Generalitat a la comissió i a l'artista autor de la foguera guanyadora del primer premi de la categoria especial en les Festes de Sant Joan d'Alacant, edició de 2012.  
En la present edició, els premis consistiran en:  
- Una assignació econòmica de mil cinc-cents euros (1.500 €) a l'artista autor de la foguera guanyadora. En el cas que siguen diverses persones físiques els autors, l'import es dividirà per parts iguals per a cada un d'ells.  
- Una assignació econòmica de mil cinc-cents euros (1.500 €) a la comissió de la foguera guanyadora.  
El pagament de les quantitats mencionades es farà efectiu a càrrec de la línia T4097000 del programa 112.90, Participació, Ciutadania i Xarxes Socials, del pressupost de la Generalitat per a l'any 2012.  
  
Segona  
La designació de la foguera guanyadora del primer premi de la categoria especial de les Festes de Sant Juan en l'edició de 2012 competix, fent ús de les seues atribucions, a la Comissió Gestora de les Fogueres.  
  
Tercera  
La Comissió Gestora de les Fogueres notificarà, amb la major brevetat possible, a la Direcció General de Participació Ciutadana, quina ha sigut la foguera guanyadora del primer premi de la categoria especial en l'edició de les Festes de Sant Joan d'Alacant 2012 i el seu autor o autors.  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació.  
  
Quarta  
Una vegada identificats els guanyadors dels premis a què es referix l'apartat primer, la Direcció General de Participació Ciutadana emetrà la resolució nominativa de concessió a favor seu.  
Quinta  
La Direcció General de Participació Ciutadana requerirà tant l'artista autor com la comissió gestora de la foguera guanyadora del premi esmentat perquè, en compliment de les disposicions del text refós de la Llei d'Hisenda Pública de la Generalitat Valenciana, aporten els documents necessaris per a lliurar el premi a favor seu.  
L'acceptació del premi comportarà l'autorització dels beneficiaris perquè la Direcció General de Participació Ciutadana obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social i, en este cas, els beneficiaris no hauran d'aportar els certificats corresponents. No obstant això, els beneficiaris del premi podran denegar este consentiment per mitjà d'una comunicació expressa i escrita en este sentit. En este supòsit, caldrà aportar els certificats corresponents emesos per l'Agència Estatal d'Administració Tributària, la Conselleria d'Hisenda i Administració Pública i la Tresoreria de la Seguretat Social, expressius de trobar-se al corrent del compliment de les obligacions fiscals i amb la Seguretat Social.  
  
  
Sexta  
Amb els tràmits administratius i pressupostaris previs de compliment obligatori, la Conselleria de Presidència farà efectiu l'import del Premi President de la Generalitat a favor dels titulars respectius en les quanties disposades en l'apartat primer.  
  
València, 28 de febrer de 2012.- El conseller de Presidència: José Ciscar Bolufer.